אביחי הולנדר

אביחי הולנדר (נולד ב-20 ביולי 1992, י"ט בתמוז ה'תשנ"ב) הוא זמר-יוצר ומלחין ישראלי.

== ביוגרפיה ==
הולנדר נולד וגדל בפתח תקווה, בנם של נחמה ושלום. מגיל צעיר התחבר למוזיקה, ולמד בישיבה התיכונית המוזיקלית כינור דוד.

שירת כלוחם ביחידת אגוז במהלך מבצע צוק איתן. השתתף בקרב שג'אעייה שבו איבד חברים מהיחידה, דבר שהותיר בו טראומה נפשית והשפיע רבות על שיריו ופעילותו המוזיקלית.

הולנדר מלווה נכי צה"ל ופועל לקידום והעלאת המודעות לנפגעי טראומה. לוקח חלק ב"מפתח soul", תוכנית של הקונסרבטוריון הישראלי למוסיקה תל אביב לחינוך מוזיקלי למתמודדים עם הלם קרב.<ref name=":0"></ref>

נשוי לברית ואב לשלושה ילדים.<ref name=":1"></ref>

== קריירה ==
בנובמבר 2020 הוציא את הסינגל הראשון, "לא נרגע", שבו הוא מנסה לתווך את ההתמודדות עם פוסט־טראומה לבנו בן השנתיים, ארי, כשהוא מלווה בקליפ אנימציה שיצר נדי חביב, בהתבסס על ציורים שצייר בעצמו. השיר הופק על ידי תומר בירן,<ref></ref><ref name=":0" /><ref></ref><ref></ref> כחלק מקמפיין גיוס כספים לעמותת "מפתח soul".

בפברואר 2021 הוציא את הסינגל השני, "בלתי מנוצח", מלווה בקליפ שמורכב מצילומי אולטרסאונד של עובר ברחם אמו, חלק מהם של בתו. השיר הופק על ידי גלעד שמואלי.<ref></ref><ref></ref>

במאי 2021 הוציא סינגל שלישי, "ברית", שיר שכתב לאשתו לקראת הגיור שעברה. לדבריו היא הצילה אותו והאמינה בו מתחילת הדרך, ושבזכותה הולנדר למד לכתוב גם על הדברים המשמחים בחיים. השיר קרוי על פי השם היהודי שקיבלה בגיור והופק על ידי אסף צרויה.<ref name=":1" /><ref></ref><ref></ref>

באוגוסט 2021 הוציא את השיר "אליהו", שנכתב מזווית עינה של אישה ומדבר על געגוע וכמיהה לאהוב שאולי לא ישוב עוד.<ref></ref><ref></ref><ref></ref>

באפריל 2022 הוציא את השיר "יומולדת", שמוקדש לחברו [https://www.izkor.gov.il/טל-ניסים%20יפרח/en_47f74060b0ef5c817bfa358c6e8bbdea טל יפרח] שנפל במהלך מבצע צוק איתן. את השיר כתב בשיתוף עם אביבה לוי יפרח, אמו של טל. השיר הופק על ידי תומר בירן.<ref></ref><ref></ref><ref></ref>

באוגוסט 2023 הוציא הולנדר לאור את אלבומו הראשון, "ידיים ודממה", שזכה למיליוני השמעות בשירותי הסטרימינג. האלבום נכתב כמסע המעניק את למאזינים חוויה שנעה מכאב עז עד לשמחה מרקידה. הולנדר כתב והלחין את מרבית השירים. הוא שיתף פעולה באלבום עם המפיקים, אייל מזיג, תומר בירן, אסף צרויה וגלעד שמואלי. האלבום יצא בלייבל Mobile1 Music.

בינואר 2024 יצא לאור הסינגל "נלחם" – דואט עם רון בוחניק.

במרץ 2024 הוציא את השיר "אור בשיגעון", שבו שיתף את הטקסט "טביעה" של המשוררת סא"ל טלי ורסנו אייסמן.

באפריל 2024 פרסם ביצוע מיוחד לשיר "אליהו", ביחד עם מיכל גרינגליק, אחותו של חלל צה"ל שאולי גרינליק, מתמודד הכוכב הבא שנפל במלחמת חרבות ברזל. השיר זכה להשמעות רבות.

ביולי 2024 יצא השיר "לקום", שהולנדר הפיק עבורו וידאו קליפ מיוחד בשיתוף המרכז הרפואי תל השומר. בשיר ובקליפ מתועד הליך שיקום של פצוע צה"ל, עילי חיות, שנפצע בזמן לחימה ומאז נאבק להשתקם.

הולנדר הופיע בטקס הממלכתי לציון עשר שנים למבצע צוק איתן בהיכל הזיכרון.

== השמעות ==
נכון ליולי 2024 יש להולנדר 7.5 מיליון השמעות ביוטיוב; בספוטיפיי בסך הכול כ-13 מיליון השמעות; ובאפל מיוזיק יש לו 650 אלף השמעות. בספוטיפיי נכון לתאריך זה יש לשיר "לא נרגע" 3,382,072 השמעות (3.3 מיליון); לשיר "בלתי מנוצח" יש כ-2.2 מיליון השמעות; לשיר "ברית" יש 1.9 מיליון השמעות; לשיר "אליהו" יש 865 אלף השמעות; ולשיר "יומולדת" יש 1.3 מיליון השמעות.

== קישורים חיצוניים ==
* 
* 
* 
* 
* 
* 
* 
* 
* 

== הערות שוליים ==

קטגוריה:זמרים-יוצרים ישראלים
קטגוריה:זמרים השרים בעברית
קטגוריה:מוזיקאים ישראלים
קטגוריה:מלחינים ישראלים
קטגוריה:ישראלים שנולדו ב-1992